Se livestreamen fra isbjørnehulen nederst i artiklen. De er pjuskede, nuttede og med tiden livsfarlige. Isbjørneungerne i Aalborg Zoo er nu to måneder gamle og gemmer sig stadig trygt i hulen sammen med deres mor, Malik. Isbjørneungerne er vokset. Her får man syn for sagen: Dyrepasser Frank Thomsen viser her, hvordan det foregår, når Malik skal fodres inde i hulen: Banke, banke på Inden længe banker Malik på døren ud til isbjørneanlægget, og så skal dyrepasserne være klar til at åbne. - Vores isbjørnemor kommer til at smadre løs på døren. Så vi har kort tid til at åbne døren. Hun bliver helt umulig, når det sker. Hun smadrer bare løs. Ligesom i naturen, når de bryder hul isen, fortæller Frank Thomsen, der er dyrepasser i Aalborg Zoo til TV2 Nord. Frank Thomsen og hans kollegaer forventer stadig, at der går tre uger, før isbjørneungerne er stabile nok på benene til at kunne komme ud i isbjørneanlægget. - Vi går og holder øje med hende (Malik red.). Og hun holder øje med, hvornår hendes unger bliver helt stabile på benene. Før tager hun dem ikke ud. Hvis det var i naturen, vil der være mange farer for unger, der ikke kan gå, siger Frank Thomsen og tilføjer efter at have taget et ekstra kig på de efterhånden meget mobile isbjørneunger: - Det kan også være, det går hurtigere, end vi regner med. Når døren bliver åbnet ud til isbjørneanlægget, trænger Malik først og fremmest til en dukkert. Ungerne skal hun lokke ud af hulen ved at kalde på dem. Direkte fra isbjørnehulen

Referat:
Isbjørneungerne, der blev født i starten af december, er nu to måneder gamle. I Aalborg Zoo er de klar til at åbne døren til isbjørneanlægget.